**HOTĂRÂRE NR.87**

**din data de 11.06.2024**

**privind soluționarea contestației formulată de domnul Abălașei Ioan**

**În esență,** în contestația formulată de domnul Abălașei Ioan înregistrată sub nr. 241 din 10.06.2024 la Biroul Electoral de Circumscripție Județeană nr. 34 Sibiu se solicită renumărarea voturilor din secțiile de votare nr.369, nr. 370 și nr. 371 pentru primar și Consiliul Local al comunei Șura Mică.

**Analizând contestația formulată, prin prisma dispozițiilor legale incidente, Biroul Electoral de Circumscripție Județeană nr. 34 Sibiu reține următoarele:**

Legea nr. 115/2015 pentru alegerea autorităților administrației publice locale, pentru modificarea Legii administrației publice locale nr.215/2001, precum și pentru modificarea și completarea Legii nr.393/2004 privind Statutul aleșilor locali prevede următoarele :

**Art. 95**(1): *În timpul operațiunilor de votare, de deschidere a urnelor, de numărare* ***și totalizare a voturilor****,* ***precum și de înregistrare a rezultatului votării în procesele-verbale se pot face întâmpinări cu privire la aceste operațiuni****.*

*(2) Biroul electoral al secției de votare hotărăște de îndată asupra întâmpinărilor formulate.*

*(3) Împotriva soluției date cu ocazia rezolvării întâmpinării se pot formula contestații în scris. Contestațiile se prezintă președintelui biroului electoral al secției de votare, care eliberează depunătorului o dovadă de primire.*

**Art. 103(1):** *Biroul electoral de circumscripție comunală, orășenească, municipală, de sector al municipiului București și de circumscripție județeană, respectiv a municipiului București* ***încheie separat câte un proces-verbal*** *pentru consiliul local, pentru Consiliul General al Municipiului București ori pentru consiliul județean, după caz, respectiv pentru primar, pentru primarul general al municipiului București ori pentru președintele consiliului județean, după caz,* ***privind toate operațiunile electorale, centralizarea voturilor, constatarea rezultatului alegerilor și atribuirea mandatelor…***

***(3) Procesul verbal cuprinde:***

*a) numărul total al alegătorilor prevăzuți în listele electorale din circumscripția electorală[[1]](#footnote-1)*

*(2) numărul total al alegătorilor potrivit copiilor de pe listele electorale complementare[[2]](#footnote-2)*

*a(3) numărul total al alegătorilor potrivit listelor electorale suplimentare[[3]](#footnote-3)*

*a(4) numărul total al alegătorilor în cazul cărora s-a folosit urna specială[[4]](#footnote-4)*

*b) numărul total al alegătorilor care s-au prezentat la urne, înscriși în listele electorale din circumscripția electorală[[5]](#footnote-5) din care:b(1) numărul total al alegătorilor care s-au prezentat la urne, înscriși în listele electorale permanente;*

*b(2) numărul total al alegătorilor care s-au prezentat la urne, înscriși în copiile de pe listele electorale complementare;*

*b(3) numărul total al alegătorilor care s-au prezentat la urne, înscriși în listele electorale suplimentare;*

*b(4) numărul total al alegătorilor care s-au prezentat la urne, în cazul cărora s-a folosit urna specială;*

*c) numărul total al voturilor valabil exprimate[[6]](#footnote-6)*

*(d) numărul total al voturilor nule;e) numărul buletinelor de vot primite[[7]](#footnote-7)*

*f) numărul buletinelor de vot neîntrebuințate și anulate;*

*g) numărul total al voturilor valabil exprimate, obținute de fiecare listă de candidați sau de fiecare candidat independent pentru funcția de consilier, după caz, numărul total al voturilor valabil exprimate, obținute de fiecare candidat pentru funcția de primar, de primar general al municipiului București, respectiv de președinte al consiliului județean;*

*h) numele și prenumele candidaților aleși pentru consiliul local, respectiv consiliul județean și Consiliul General al Municipiului București, partidul politic, alianța politică sau alianța electorală care i-a propus, respectiv mențiunea de candidat independent;i) numele și prenumele primarului, ale primarului general al municipiului București, respectiv ale președintelui consiliului județean ales și partidul politic, alianța politică sau alianța electorală care l-a propus ori mențiunea de candidat independent;*

*i)numele și prenumele primarului, ale primarului general al municipiului București, respectiv ale președintelui consiliului județean ales și partidul politic, alianța politică sau alianța electorală care l-a propus ori mențiunea de candidat independent;*

***j) expunerea pe scurt a întâmpinărilor și contestațiilor formulate și a hotărârilor pronunțate de biroul electoral de circumscripție. Hotărârile pronunțate de birourile electorale de circumscripție sunt definitive.***

Având în vedere faptul că, potrivit prevederilor legale, anterior menționate, numărarea voturilor este o operațiune care ține strict de activitatea secției de votare, nemulțumirile putând fi formulate în cadrul unei întâmpinări în timpul respectivei operațiuni, asupra căreia biroul electoral al secției de votare hotărăște de îndată, soluționarea contestației formulată împotriva acestei soluții fiind de competența biroului electoral de circumscripție, care pronunță o hotărâre definitivă,

Față de cele de mai sus, constatând că, este inadmisibilă o astfel de contestație înaintată Biroului Electoral de Circumscripție Județeană nr.34 Sibiu,

În temeiul dispozițiilor art.105 din Legea nr.115/2015 pentru alegerea autorităților administrației publice locale, pentru modificarea Legii administrației publice locale nr.215/2001, precum și pentru modificarea și completarea Legii nr.393/2004 privind Statutul aleșilor locali, cu modificările și completările ulterioare,

**BIROUL ELECTORAL DE CIRCUMSCRIPȚIE JUDEȚEANĂ NR.34 SIBIU**

**HOTĂRĂȘTE:**

**Art.1.** Respinge ca inadmisibilă contestația formulată de domnul Abălașei Ioan cu privire la Biroul Electoral de Circumscripție Șura Mică.

**Art.2.** Prezenta hotărâre se aduce la cunoștință publică prin afișare pe site-ul Instituției Prefectului – Județul Sibiu <https://sb.prefectura.mai.gov.ro/alegeri-locale-si-europarlamentare-anul-2024/>, la panoul de afișaj al Biroului Electoral de Circumscripție Județeană nr.34 Sibiu.

**PREȘEDINTE,**

**Judecător DUMBRĂVEAN ELENA**

**LOCȚIITOR: Judecător, CRĂCIUN DANIELA SORINA**

**REPREZENTANT AEP: ORZA IULIANA MARCELA**

**Reprezentant PSD: LUCA DAN CONSTANTIN**

**Reprezentant PNL: CRĂCIUN MARIN**

**Reprezentant USR: ZĂGAN CLAUDIU-VALENTIN**

**Reprezentant AUR: ANCA CIBU**

**Reprezentant UDMR: RETHY MAGDOLNA – BRIGITTA**

**Reprezentant Grup Minorități: RADU ANDREEA**

**Reprezentant PRO România: DĂNILĂ IULIAN**

**Reprezentant PMP: ȘOIMU NICOLAE – VIOREL**

**Reprezentant PUSL** **ZĂGAN DIANA-ALINA**

**Reprezentant PER DRAGOMIR ANDREEA NICOLETA**

**Reprezentant PP CIUNGAN OCTAVIAN-IULIAN**

**Reprezentant S.O.S România BARBU FLORIN CLAUDIU**

1. ***[pct. a = pct. a(1) + pct. a(2) + pct. a(3) + pct. a(4)],din care:a(1) numărul total al alegătorilor potrivit listelor electorale permanente [pct. a(1) ≥ pct. b(1)];a*** [↑](#footnote-ref-1)
2. ***[pct. a(2) ≥ pct. b(2)];*** [↑](#footnote-ref-2)
3. ***[pct. a(3) ≥ pct. b(3)];*** [↑](#footnote-ref-3)
4. ***[pct. a(4) ≥ pct. b(4)]*** [↑](#footnote-ref-4)
5. ***[pct. b = pct. b(1) + pct. b(2) +pct. b(3) + pct. b(4)],*** [↑](#footnote-ref-5)
6. ***pct. c ≤ pct. b - pct. d), (pct. c = suma voturilor valabil exprimate la pct. g);*** [↑](#footnote-ref-6)
7. *(pct. e ≥pct. c +pct. d + pct. f);* [↑](#footnote-ref-7)